Document ID: /roh_data/filtered/fineweb-2-filterrobots_roh.jsonl.gz/10534

La «cuntanschibladad da numers d'urgenza» è da nov ina da las finamiras strategicas per la Swisscom. Quai ha il Cussegl federal decis. En consequenza dals problems cun la rait da telefon ha il Cussegl federal era aschuntà la fidadadad en las finamiras strategicas. Stabilitad e disponibilitad na dastgian betg patir en in'infrastructura focussada sin il futur.
Tenor il Departament federal per ambient, traffic, energia e communicaziun UVEK spetgia la Confederaziun che la Swisscom lavuria era exemplaric tar il tractament egual da dunna ed um. Sco acziunari principal pretendia ella er, che l'interpresa fetschia ina contribuziun substanziala per l'access a la rait en tut la Svizra.